༄༅། །གདོང་དགའ་བའི་དྲིས་ལན་དཔྱོད་ལྡན་དགྱེས་པའི་མེ་ཏོག་བཞུགས།
ཨོཾ་སྭསྟི་སིདྡྷ། ཆོས་ཀྱི་ཆོས་མཆོག་གསང་སྔགས་སྔ་འགྱུར་སྔ་འགྱུར་རྡོ་རྗེ་ཕུར་པ་ཡི། །ཟབ་
མོའི་ཟབ་ཆོས་ས་སྐྱའི་བཀའ་སྲོལ་བཀའ་སྲོལ་དྲི་མེད་ངོ་མཚར་གྱི། །བརྗོད་དོན་བརྗོད་བྱ་རླིང་ཞིང་
ངེས་དོན་ངེས་དོན་སྙིང་པོ་རྣམས། །ཀུན་མཁྱེན་ཀུན་རིག་རྗེས་ཞུགས་ཞུགས་པ་བློ་མཆོག་མཆོག་
དེས་འདིར་བཤད་བྱ། །སྐྱབས་བསླུ་མེད་ཐམས་ཅད་གཅིག་བསྡུས་པའི། །ལྗོངས་གངས་ཅན་འགྲོ་
བའི་འདྲེན་པ་མཆོག །ཕ་འཇམ་དཔལ་དབང་པོ་སྐུ་མཆེད་དང༌། །རྗེ་དུས་གསུམ་མཁྱེན་པ་བུདྡྷའི་
ཞབས། །དུས་འབྲལ་མེད་སྤྱི་བོར་ལེགས་བཀོད་པའི། །རིགས་སྔགས་འཆང་དགེ་སློང་ཨ་ནནྡས། །
ཁྱེད་མི་དབང་ས་སྐྱོང་དགའ་བར། །ཡིད་བརྩེ་བའི་དྲིས་ལན་འདི་འབུལ་ལོ། །དེ་ལ་དྲི་བ་དང་པོ་ནི།
བདག་ཕུར་ཆུང་གི་སྒྲུབ་ཐབས་ཆག་མེད་བྱེད་ཀྱིས་ཡོད་ལེགས་པ། ཕུར་ཆེན་ཕུར་འབྲིང་སོགས་ལ་
ཞལ་འདོན་གནང་ཞིང་། བྲིས་སྐུ་ལ་ཡང་ཡོངས་ཀྱིས་འདུག་ནའང་། ཕུར་ཆུང་བསྐྱེད་ཆོག་ན་མི་གསལ་
བ་བསྒོམ་དོན་ལ་རྡོ་རྗེའི་ཁྱུང་གཤོག་བསམ་དགོས་མི་དགོས། ཞེས་པའི་ལན་ནི། སྒྲུབ་ཐབས་
རྒྱས་འབྲིང་གཉིས་ལ་ཡང་གཙོ་བོ་བསྐྱེད་དུས་ཁྱུང་གཤོག་ཚིག་རིས་དངོས་བསྟན་ལ་མེད་ཅིང༌། ཁྲོ་
བཅུ་སྒོ་མ་དང་བཅས་པ་བསྐྱེད་པ་རྫོགས་མཚམས་ཀྱི་ཚིག་གི་ཐོན་པ་ལྟར་བསྐྱེད་རིམ་བསྒོམ་ཚེ་རྒྱས་
བསྐྱོད་པ་གས
བསྡུས་འབྲིང་གསུམ་གང་ཉམས་སུ་ལེན་ཀྱང༌། ཅིས་ཀྱང་བསྒོམ་དགོས་ཏེ། སྔོན་བཅོམ་ལྡན་འདས་
ཀྱིས་རུ་ཏྲ་བཏུལ་དུས། གང་ལ་གང་འདུལ་གྱི་སྐུར་བཞེངས་པ་བཤད་པའི་ཕྱིར་ཏེ། སྔོན་བྱུང་སྟོན་
པའི་རྣམ་འཕྲུལ་ཏེ། །རྗེས་འཇུག་བསྒྲུབ་པའི་ཉམས་ལེན་ཡིན། །ཞེས་གསུངས་པ་ལྟར་རོ། །དྲི་བ་
གཉིས་པ་ནི། སྲུང་འཁོར་འདི་བསྡུ་བའི་གསལ་ཁ་མི་འདུག་པ་བསྡུའམ་འཇོག་ཞེས་པའི་ལན་ནི།
ཉམས་ལེན་རྒྱུན་པར་ཕུར་ཅུང་ལས་མི་བྱེད་ན་བསྡུ་མི་དགོས་ཏེ། ཐུན་མཚམས་ཀྱི་བྱ་བ་སྲུང་འཁོར་
གྱི་ནང་དུ་བསྡུ་བར་བསམ་པ་གསང་སྔགས་ཕལ་ཆེར་མཐུན་ཞིང༌། དེའི་རྗེས་སུ་ཉམས་ལེན་གཞན་
240

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
གྱི་བར་ཆད་ན་དམིགས་པ་འགྱུར་འགྲོ་བས། རྒྱུན་པར་ཕུར་པའི་སྲུང་འཁོར་བསྒོམ་ག་ལ་དགོས།
དྲི་བ་གསུམ་པ།སྨན་རཀ་གཏོར་གསུམ་དངོས་སུ་འཇོམས་མ་ཐུབ་ན། ཡིད་ཀྱིས་སྤྲུལ་ནས་ཆོ་ག་དཀྱུས་
བཞིན་བྱས་ན་ཇི་ལྟར་བཏུབ། ཞེས་པའི་ལན་ནི། སྨན་རཀ་གཏོར་གསུམ་དངོས་སུ་བཤོམ་མ་ཐུབ་
ཀྱང༌། དེའི་ཆོ་ག་བསྙེན་བསྒྲུབས་གསལ་བྱེད་རང་ལས་ཇི་ལྟར་གསུངས་པ་བཞིན་མཛད་པ་ནི་བླ་མ་
ཀུན་གྱི་ཕྱག་ལེན་དུ་འདུག་ཅིང༌། སྨན་རག་གཏོར་གསུམ་བཤམ་མ་བཤམ་གང་ལྟར་ཀྱང༌། དེར་
སྐབས་ཀྱི་བསྒོམ་དོན་ནི། རང་གི་ཤེས་རྒྱུད་ཀྱི་སྟེང་གི་སྐྱེ་བ་དཔག་ཏུ་མེད་པ་ནས་བསགས་པའི་དུག་
གསུམ་གྱི་བག་ཆགས་ཐམས་ཅད་ལྷའི་ངོ་བོ་རྣམ་པ་སྨན་རཀ་གཏོར་གསུམ་དུ་བྱིན་གྱིས་རློབས་པ་
ཡིན་ལགས་ཤིང༌། ཞི་རྒྱས་འབུམ་ནག་སོགས་སུ་གསོལ་ལོ། །དྲི་བ་བཞི་པ། ལམ་དུས་ཐུན་བཞི་
ལེན་ན་གནས་ཡོ་བྱིན་རླབས་དགོང་མི་དགོས་རྣམས་དོགས་དཔྱོད་བཀའ་སྩལ་པ་མཁྱེན་ཞེས་པའི་
ལན་ནི། ལམ་དུས་ཐུན་གྲངས་མང་ཉུང་གང་བྱེད་ཀྱང༌། སྔོན་འགྲོ་ཐུན་མོང་བ་གསུམ་གྱི་རྗེས་སུ་ཕྱི་
དཀྱིལ་བསྒོམ་མི་བསྒོམ་གང་ལྟར་ཡང༌། ལམ་དུས་དབང་དངོས་ལ་འཇུག་ཡིན་ཞིང་ཕྱི་དཀྱིལ་ཡན་
ལག་དྲུག་པ་བསྒོམ་ཚེ། ཐུན་མོང་མ་ཡིན་པའི་སྔོན་འགྲོ་གསུམ་ཡང་བསྒོམ་པ་ཡིན་ལ། གང་ལྟར་ལམ་
དུས་ཉམས་བཞེས་ཐུན་གྲངས་གང་མཛད་ཀྱང་གནས་ཡོ་བྱིན་རླབས་མི་དགོས་ལེགས། སྔོན་འགྲོ་
གཏོར་མ་དང་གནས་ཡོ་བྱིན་རླབས་སོགས་ཪས་བྲིས་རྡུལ་ཚོན་སོགས་མདུན་བསྐྱེད་དང་འབྲེལ་བའི་
ཆོ་གའི་ཆ་ལག་ཏུ་ཡིག་ཆ་ཚད་ལྡན་རྣམས་ལས་ཀྱང་བཤད་ཅིང་། འཁྲུལ་ཟད་བླ་མ་རྣམས་ཀྱི་ཕྱག་
ལེན་ལའང་མཛད་པ་ཡིན་ལགས་མོད། ད་ལམ་མདོར་བསྡུས་ཀྱི་དྲིས་ལན་འདི་འབུལ་ཞིང་། སླར་
ངེད་རང་ས་སྐྱ་པའི་ཡབ་ཆོས་ལྷད་མེད་རྡོ་རྗེ་ཕུར་པ་འདི་ཡི་དམ་གཞནལས་བྱིན་རླབས་ཆེ་ཞིང་འཕྲིན་
ལས་མྱུར་བ་ངེད་རང་ལ་ཡང་ཡིད་ཆེས་ཁྱད་པར་ཅན་ཡང་དང་ཡང་དུ་ཡོད་པ་ནས། ལུགས་འདིའི་
སྒྲུབ་ཐབས་དང་དཀྱིལ་ཆོག་གཉིས་ཀ་ལ་རྣམ་བཤད་ཆེན་མོ་རེ་ཅིས་ཀྱང་རྩོམ་སྙམ་པ་ཡོད་པ། དེ་
ལྟ་བུའི་ཡིག་ཆ་རྣམས་གྲུབ་བསྟུན་ཕྱག་ཏུ་འབུལ་བས་གཟིགས་རྟོག་དང་སྐལ་བཟང་གཞན་ལ་ཡང་སྤེལ་
241

རང་ལོ་སོ་གསུམ་ཡན་གྱི་ཕྲིན་ཡིག་དང་གདམས་པའི་སྐོར་སོགས་ཐོར་བུ་འགའ་ཞིག་ཕྱོགས་གཅིག་ཏུ་བསྒྲིགས་པ།
བ་ཞུ། དྲི་བ་ལྔ་པ་རིག་པའི་གནས་ཆེན་བཅོ་བརྒྱད་ཀྱི་ངོས་འཛིན་གང་ཡིན་གསུངས་བ། རིག་པའི་
གནས་ཆེན་བཅོ་བརྒྱད་ནི། དུས་རིགས་དུས་སྔ་ཕྱི་ཤེས་པ། པ་དང་། བཅུད་རིག་པ་སེམས་ཅན་ཐམས་ཅད་ཀྱི་
མཚན་ཉིད་ཤེས་པ། སྒྲ་རིག་བྷེ་ཀ་ར་ལ་སོགས་པ། པ་དང་། བཟོ་ལོ་ཀའི་ཤེས་པ་ལ་མ་རྨོངས་པ། རིག་པ། ལམ་རིག་
དགེ་སྡིག་གི་རྒྱུ་འབྲས་ཤེས་པ། པ། གསོ་བ་སྨན་དང་ཟས་ཀྱི་མཚན་ཉིད་ཤེས་པ། རིག་པ། ཚེ་རིག་པ། གཞན་གྱི་སྔོན་
གྱི་ཚེ་རབས་དྲན་པ། སྐྱེ་གནས་རིག་པ་དང༌། རང་གཞན་གྱི་ལུས་ངག་གང་དུ་ལེན་སྐྱེ་གནས་གང་དུ་སྐྱེ་བདེ་སྡུག་ཅི་
འབྱུང་ཤེས། གཞན་གྱི་སེམས་རིག་པ། འདོད་ཆགས་ལ་སོགས་པ། བདག་དོན་རིགས་པ་དང་། ཆོས་ཀྱི་རྒྱུ་ཇི་ལྟ་
བ་བཞིན་རྟགས་པ། སེམས་ཅན་གྱི་ཁམས་རིགས་པ་དང༌། དེ་སྤྱོད་པ་ཤེས་པ། དབང་པོ་རིག་པ་དང༌། རབ་
འབྲིང་ཤེས་པ། ཡུལ་རིག་པ་དང༌། ཡུལ་དྲུག་གི་གནས་ལུགས་ཤེས་པ། སྨན་རིག་པ་དང༌། སྐྱེས་ཚད་མཐོང་ཚད་སྨན་
གྱི་བྱེ་བྲག་ཏུ་ཤེས་པ། སྐྱེ་བ་རིག་པ། ཆོས་ཐམས་ཅད་འབྱུང་བའི་རྒྱུ་ཤེས་པ། སྤྱོད་པ་རིག་པ་དང་བཅོ་བརྒྱད་དོ། །
ཅི་བྱས་དགེ་བར་ཤེས་པ། དེ་དག་གི་སྡོམ་ནི། དུས་བཅུད་སྒྲ་བཟོ་ལམ་གསོ་ཚེ། །སྐྱེས་དང་གཞན་སེམས་
ཆོས་བདག་རིག །སེམས་ཁམས་དབང་པ་ཡུལ་སྨན་བསྐྱེད། །འཆི་དང་སྤྱོད་པ་རིག་པའོ། །ཞེས་སྔོན་
བྱོན་པའི་མཁས་པ་རྣམས་ཀྱི་གསུང་རབ་ལས་འབྱུང་བའི་རིག་པའི་གནས་ཆེན་བཅོ་བརྒྱད་ཀྱི་ངོས་
འཛིན་འདི་རྣམས་ཡིན་ལ། འདིར་རགས་རིམ་ཙམ་བཀོད་པ་ཡིན་ཞིང༌། རྒྱས་པར་རང་རེ་ངོས་ཀྱི་
མཇལ་བསྟུན་གསུང་གླེང་མཛད་པས་དེ་བཞིན་དགོངས་པར་ཞུགས་པ་ཞུ་ཞིང་། ཞར་བྱུང་གི་དྲི་བ་
སྒྱུ་རྩལ་དྲུག་ཅུ་རྩ་བཞི་ཞེས་པ་འདི་གང་ལ་ངོས་འཛིན་གསུངས་པ། སྒྱུ་རྩལ་དྲུག་ཅུ་རྩ་བཞི་གང་ཞེ་ན།
བྱུག་པ་རྟ་ཆེན་པོ་ལས་གསུངས་པ་བཞི་འདི་ལྟར། བཟོ་ལས་སོགས་པ་གཏོགས་པ་སུམ་ཅུ། རོལ་
མོ་དང་ཆ་བྱད་དུ་གཏོགས་པ་བཅོ་བརྒྱད། གླུ་དབྱངས་སུ་གཏོགས་པ་བདུན། གར་དུ་གཏོགས་པ་
དགུའོ། །དང་པོ་ནི། ཡི་གེ ལག་རྩིས། གྲངས་རྩིས་ཆེས། འཛིན་སྟངས། ཐར་ཚུགས། གོམས་
སྟབས། ལྕགས་ཀྱུས། བསྒྱུར་ཐབས་རལ་གྲིའི་ཐབས། ཞགས་པ་གདབ་པ། མདའ་བོ་ཆེ་འཕེན་
ཐབས། མདུན་དུ་བསྣུར་བ།ཕྱིར་བསྣུན་པ། བཅད་པ། བྲལ་བ། དབུག་པ། རྒྱང་ནས་ཕོག་པ། སྒྲ་
གྲག་པར་ཕོག་པ། མི་འཆོར་བར་ཕོག་པ། གནད་དུ་ཕོག་པ། ཚབས་ཆེ་བ། མཆོང་པ། གྱད་ཀྱི་འཛིན་
242

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
སྟངས། བང་། རྒྱལ། བརྒལ་བ། གླང་པོ་ཆེ་ལ་བཞོན་པ། རྟ་ལ་བཞོན་པ། ཤིང་རྟའི་ཐབས། མདའ་
གཞུའི་བཟོ་ཐབས། འགྱེད་པའི་སྟབས་སོ། །གཉིས་པ་བཅོ་བརྒྱད་ནི། བྲོ། རྔ་བོ་ཆེ། རྫ་རྔ། རྔ་ཕྲན།
རྫ་རྔ་ཆེན་མོ། པི་ཝཾ་རྒྱུད་གཅིག་པ། ལྕགས་ཀྱི་སིལ་ཁྲོལ། འཁར་དཀྲོལ་པི་ཝང་རྒྱུད་གསུམ། རྔ་མུ་
ཀུཎྜ། སིལ་སྙན། གླུ་དབྱངས་དང་བསྟུན་པའི་རོལ་མོ། ཕེག་རྡོབ་པ། རོལ་མོ་ཆེན་མོའི་སྒྲ། པི་ཝཾ་གླིང་
བུའོ། །གསུངས་པ་བདུན་ནི། བར་མ་བ། དྲང་སྲོང་བ། ས་འཛིན་པ་དྲུག་ལྡན་པ། ལྔ་ལྡན་པ། བློ་
གསལ། འཁོར་ཉན་པའོ། །བཞི་པ་དགུ་ནི། སྒེག་པ། དཔའ་བ། མི་སྡུག་པ། དྲག་ཤུལ། བཞད་
གད། འཇིགས་སུ་རུང་བ། སྙིང་རྗེ། ངམ་པ། ཞི་བའོ། །སྤྱིར་ཡོངས་ལ་གྲགས་པའི་སྒྱུ་སྩལ་དྲུག་ཅུ་རྩ་
བཞི་ནི། སློབ་དཔོན་ཚུལ་ཁྲིམས་བསྐྱངས་ཀྱིས་ལུང་ཕྲན་ཚེགས་ཀྱི་འགྲེལ་པ་ལས་གསུངས་པ། རོལ་
མོའི་མཚན་ཉིད་སྒྱུ་མ་དང༌། འགྱེད་སྟོབས་དང་ནི་མེ་ཏོག་ལས། །དམག་རྣམས་དང་ནི་བདག་ཉིད་
ཆེ༑ ༑གཡོས་སུ་བྱ་བ་རྣམས་པར་ངེས། །ཚོང་དང་ནོར་ནི་བསྒྱུར་བ་དང་། །རྒྱན་དང་ལྷན་རྩིས་བཅུད་
ཀྱི་ལེན། །འཁྲུལ་འཁོར་སྦྱོར་དང་དྲི་བ་དང༌། །ལོངས་སྤྱོད་དང་ནི་ཆེ་སྦྱོར་སྒྲ། །ཡི་གེ་དང་ནི་ཁ་སྐད་
ལས། །རང་རང་བཟོ་དང་མཚོ་རྣམས་བརྟག །གཅོད་ཐབས་དང་ནི་སོག་ལེ་དང་། །ཕུག་རྣམས་བརྐོ་
བར་བྱེད་པ་དང༌། །སོང་དང་འོང་བ་ཤེས་པ་དང༌། །གཞི་ཡི་མཚན་ཉིད་ཤེས་པ་དང༌། །མདུང་དང་
རྡོ་རྗེ་བརྟག་པ་དང༌། །འཐང་གྱི་འཚེར་བའི་མཚན་ཉིད་ནི། །ཟུང་རྔུ་འབྱིན་དང་མིག་འཕྲུལ་དང༌། །
བ་ར་ཏ་ཡི་བསྟན་བཅོས་ཤེས། །བཅིངས་དང་ཁེང་པ་བརྩེགས་མ་དང་། །དེ་བཞིན་གོས་ནི་འཕང་
བ་དང༌། །ཡན་ལག་མཉེ་དང་མེ་འདེབས་དང༌། །དེ་བཞིན་ཆུ་ནི་ཀུན་ནས་དང༌། །དུང་གི་སྒྲ་དང་
སྡེབས་སྦྱོར་དང༌། །གྲོང་བརྡལ་དང་ནི་གླེག་འདྲ་དང༌། །མཚན་མོ་ཆོམ་རྐུན་ཤེས་པ་དང༌། །བྱིས་པ་
རྣམས་ནི་གསོ་བ་དང༌། །མི་རྣམས་གཉིད་ཀྱི་ལོག་བྱ་དང༌། །སྒོ་ལྕགས་དབྱེ་བར་བྱ་བ་དང༌། །རྨ་དང་
པ་རྟོག་བྱེད་པ་དང༌། །སྐྱེས་པ་བུད་མེད་རྟ་དང་ནི། །གླང་པོའི་མཚན་ཉིད་གར་སློབ་དང༌། །འབྱུང་
པོ་དག་ནི་གསོ་བ་དང༌། །ཟངས་མ་མཁར་བ་གསེར་དག་དང༌། །ཤིང་དང་དུང་ནི་ཤེས་པ་དང༌། །
243

རང་ལོ་སོ་གསུམ་ཡན་གྱི་ཕྲིན་ཡིག་དང་གདམས་པའི་སྐོར་སོགས་ཐོར་བུ་འགའ་ཞིག་ཕྱོགས་གཅིག་ཏུ་བསྒྲིགས་པ།
རི་མོ་ཚོན་དང་སོ་དག་གི །ལས་རྣམས་དེ་དག་གོ་རིམ་བཞིན། །སྐར་མའི་བསྟན་རྩིས་ཤེས་པ་དང་། །
མཚན་མ་ཤེས་པ་དག་དང་ཡང༌། །ངེས་པའི་ཚིག་གི་གཞུང་རྣམས་ཀྱི། །སྒྱུ་རྩལ་དྲུག་ཅུ་རྩ་བཞིར་
དྲན། །ཞེས་གསུངས་པས་འདི་རྣམས་ལེགས་པས་ཞིབ་ཏུ་གཟིགས་པས་སླར་ཡང་དོགས་དཔྱོད་དྲི་
བ་གནང་དགོས་བྱུང་ན་རིམ་པར་གནང་འཚལ་ལོ། །འདིར་སྨྲས་པ། འདིར་སྣང་ཕུན་ཚོགས་འབྱོར་
པའང་འབྱོར་ལྡན་དབང་ཕྱུག་ལེགས་མོད་ཀྱི། །འབྱོར་པའི་གཙོ་བོ་ཐུགས་རྒྱུད་གཙོ་བོ་ཡོན་ཏན་གཙོ་
བོས་འབྱོར་བགྱིད་པ། །རྒན་པོ་རྣམས་ལས་རྒན་རབ་མཛངས་ཚིག་ཚིག་དཔེ་ཡན་ཆད་བཞེས་པར་
འཚལ། །ལུགས་ཀྱི་བསྟན་བཅོས་ལུགས་བཞིན་འཛིན་ནས་གཟིགས་པའི་དོན་མཆོག་ཕྱག་བཞེས་
འཚལ། །སྒྱུ་རྩལ་གནས་དང་རིག་གནས་དག་ལ་མཁས་པ་བརྟེན་ནས་མཁས་པར་འཚལ། །གང་
ཞིག་ཡིག་ཚང་ཚང་བར་གཟིགས་པའི་གཟིགས་པ་སྒྲིབ་མེད་ཤེས་རབ་ཅན། །རྣམ་པར་དག་པ་རྣམ་
པར་བརྙེད་དུས་དུས་དྲུག་འགྲོ་ལ་གཟིགས་མཛད་སྟེ། །ཕྲ་རགས་གནས་ལ་ཕྲ་རགས་བླང་དོར་གནས་
དང་གནས་མིན་མ་འཆོལ་བར། །ཉིན་མཚན་ཀུན་ཏུ་ཀུན་ནས་བརྟགས་དཔྱད་དཔྱད་པས་དག་པ་
མཛད་དུ་གསོལ། །དམན་པའི་སྐྱེ་བོ་ཧ་ཅང་མི་བཀུར་མཛེས་པའི་ལྷ་ལམ་བཞིན་གྱིས་རང་གནས་
བསྐྱངས། །དམ་པའི་སྐྱེ་བོ་དམད་པར་མི་བགྱིད་མེ་ལྕེ་རང་གནས་འབར་དུ་གཞུག །ཚེ་ཡི་དཔལ་དང་
ནོར་གྱི་དཔལ་བསྐྱེད་འཚོ་བྱེད་སྨན་དང་རིག་གནས་ལ། །མཁས་པའི་མིག་འབྲས་ལས་ཀྱང་གཅེས་
པས་སྐུ་སྲོག་བཞིན་དུ་གཅེས་པར་འཚལ། །ཅེས་པ་འདི་ནི་རྩོད་པའི་དུས་ཀྱི་རྡོ་རྗེ་འཆང་འཇམ་པའི་
དབྱངས་སྐུ་མཆེད་དང༌། རྒྱལ་བ་མུས་པ་ཆེན་པོའི་གསུང་ལས་སྐྱེས་པ་ཤྲཱི་ས་སྐྱ་པ་ཤཱཀྱའི་དགེ་སློང་
བྱམས་པ་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་བསམ་རྩེ་བྲང་
ཆེན་དུ་མྱུར་བར་བྲིས་ནས་སྐུ་ཞང་ཚེ་རིང་ལ་བཀུར་བ་འདིས་དགེ་ལེགས་སུ་གྱུར་ཅིག །དགེའོ།། །།
244

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།